

**H O T Ă R Â R E**

**privind aprobarea achiziţionării de servicii juridice de consultanţă, de asistenţă şi de reprezentare a Consiliului de administrație al societății Centrul Agro Transilvania Cluj S.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 167 din 20.08.2024 privind aprobarea achiziţionării de servicii juridice de consultanţă, de asistenţă şi de reprezentare a Consiliului de administrație al societății Centrul Agro Transilvania Cluj S.A., propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 33985/19.08.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 33988/19.08.2024 şi de Avizul cu nr. 33985 din 22.08.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile Hotărârii Consiliului Județean Cluj nr. 267/2017privind aprobarea unor măsuri în vederea achiziţionării serviciilor juridice de consultanţă, de asistenţă şi/sau de reprezentare, cu modificările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a), alin. (5) lit. d) și alin. 6 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. I din Ordonanța de urgență a Guvernului nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, aprobată prin Legea nr. 16/2013, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă achiziţionarea de servicii juridice de consultanţă, de asistenţă şi de reprezentare a Consiliului de administrație al societății Centrul Agro Transilvania Cluj S.A. în litigiile cu directorul general al societății Centrul Agro Transilvania Cluj S.A., până la soluționarea definitivă a acestora.

**Art. 2.** Se acordă mandat special domnului Lörinczi Zoltán László, în calitate de reprezentant al Judeţului Cluj în Adunarea Generală a Acţionarilor la societatea Centrul Agro Transilvania Cluj S.A. pentru efectuarea demersurilor necesare achiziționării serviciilor juridice de consultanţă, de asistenţă şi/sau de reprezentare, după caz, precizate la alineatul (1), conform prevederilor legale.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică; domnul Lörinczi Zoltán László - reprezentant al Judeţului Cluj în Adunarea Generală Ordinară a Acţionarilor la Centrul Agro Transilvania Cluj S.A., precum şi societatea Centrul Agro Transilvania Cluj S.A.

**Art. 4.** Prezenta hotărâre se comunică Direcției Juridice; domnului Lörinczi Zoltán László; societății Centrul Agro Transilvania Cluj S.A., precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 163 din 29 august 2024**

*Prezenta hotărâre a fost adoptată cu 22 de voturi “pentru”, 1 vot ”împotrivă” și 5 ”abțineri”,* *iar 6 membri ai Consiliului județean nu au votat, fiind astfel respectate prevederile legale privind majoritatea de voturi necesară.*